شەفەق نیوز/ نرخ تەڵای عراقی و  بیگانە لە بازاڕە ناوخۆیەیلە، ئمڕوو دوشەممە ، 11ی نیسان 2022    داوەزی.
پەیامنێر ئاژانس شەفەق نیوز وت : نرخ فروشتن یەک مسقال تەڵای عەیار 21 خەلیجی و تورکی و ئەوروپی لە بازاڕەیل بڕ فرووشتن لە جادەی نەهر بەغدای پایتەخت، رەسیە 399 هەزار دینار، ونرخ سەنینی رەسیە 395 هەزار،  نرخ فروشتنی لە دۊکە یەکشەممە 400 هەزار توومارکریا.
پەیامنیرمان وتیش: نرخ فروشتن یەک مسقال تەڵای عراقی داوەزین وە خوەی دی لە پای 359 هەزار دینار وە نرخ سەنینی رەسیە  355 هەزار دینار.
لە باوەت نرخ تەڵا لە دوکان زەرەنگەریلە، نرخ فروشتن یەک مسقاڵ تەڵای عەیار 21 خەلیجی ها لە ناوەنی 400 هەزار دینار و 410 هەزار دینار، نرخ تەڵای عراقی ها لە ناوەنی 360 هەزار و 370 هەزار دینار.
